UPDATE 15.15: Președintele Senatului, Călin Popescu Tăriceanu, a anunțat că, luni, va depune la Curtea Constituțională sesizarea privind un presupus conflict juridic între puterea judiciară și cea executivă determinat de deschiderea de către DNA a dosarului Belina, potrivit News.ro . Liderii coaliției de guvernare PSD ALDE vor discuta, miercuri, pe tema sesizării Curții Constituționale în legătură cu dosarul Belina, în condițiile în care, cu o zi în urmă, Dragnea și Tăriceanu au făcut declarații contradictorii pe acest subiect, scrie News.ro . Președintele PSD, Liviu Dragnea, a afirmat că este finalizat proiectul sesizării cu privire la un presupus conflict juridic între puterea judiciară și cea executivă determinat de deschiderea de către DNA a dosarului Belina și că forma finală va fi discutată inclusiv în ședința coaliției.